 Dhanka kale wax ka qabadka danta guud waxay ka mid tahay usuusha diinteenna, tusaale ahaan: jidka in laga qaado waxa dadka dhibaya waa laan ka mid ah laamaha rumaynta, diinteennuna waxay ku boorrisay muslimiinta danta caamka ah wax ka qabadkeeda oo seddexda qof oo ajarku u soconayo geerida ka dib waxaa ka mid ah qof la baxay sadaqo joogto ah oo mar kasta dadku ku intifaacayaan, Rabbina ajar wayn ayuu ku bixiyaa ka shaqaynta danta guud, muslimiintuna taariikhdoodii dheerayd waxay caan ku ahaayeen ku dadaalka danta caamka ah, sida: dhisidda isbitaallada, masaajidda, madaarista, beero, kanaalo, guryo, waddooyin iyo biriijyo oo dhammaantood waqaf ah. 